Арсений Тарковски
Сократ

Превод от руски: Светлозар Жеков, 2007

chitanka.info

Не искам нито почести, ни власт,

ни слава от войни победоносни.

И нека да застина като восък,

но цар не съм, от друга кръв съм аз.

Ще пиете от моята цикута,

ще вкусите от нищета и глад.

Не искам робска дрипа в тоя свят,

но още сме на бъдещето в скута.

Аз плът съм от плътта ви,

висота планинска, глъбина в морето синьо.

В света, препълнен като раковина,

шуми по олимпийски пустота.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.